– Kyllä tällä hetkellä näkemykseni on se, että tämä on viimeinen vaalikauteni. Tähän liittyvät terveysmurheeni, joista olen julkisestikin puhunut. Tuntuu, että ne ovat sen verran rokottaneet työkykyä ja kapasiteettia, että vähän niin kuin kone kävisi enää puoliteholla. Se on mielestäni aika hyvä peruste olla lopettamassa, sanoo Zyskowicz MTV Uutisille.

Hän toteaa kuitenkin, että eduskuntavaaleihin on vielä kolme vuotta aikaa.

– Joka kerta kun sanon tai mietin sitä, että tämä on viimeinen vaalikausi, niin tulee aika haikea fiilis, koska onhan täällä tullut oltua hyvin pitkään, sanoo Zyskowicz.

Hän sanoo, että hänellä ei ole erityisiä suunnitelmia eläkepäiville.

– Tässä vaiheessa ei enää muuta työuraa mieti, varmasti lastenlasten kanssa tulisi aikaa vietettyä nykyistä enemmän.

